**S p r á v a**

**o výsledkoch a podmienkach výchovno-vzdelávacej činnosti**

#### Materskej školy Benkova 17 v Nitre

**za školský rok 2023/2024.**

**Vypracovala:**

Mgr. Miriam Mošaťová

**Predkladá :**

….............................................

Mgr. Miriam Mošaťová

Riaditeľka MŠ Benkova 17, Nitra

Prerokované v pedagogickej rade

MŠ Benkova 17, Nitra

dňa : 28. augusta 2024 Prerokované v Rade školy pri MŠ Benkova 17, Nitra

dňa 08.10.2024

**Stanovisko rady školy:**

Rada školy **berie na vedomie**

Správu o výsledkoch a podmienkach

výchovno-vzdelávacej činnosti MŠ Benkova 17, Nitra

za školský rok 2023/2024

…................................................

Bc. Tatiana Buchová

predseda Rady školy pri MŠ Benkova 17

**Stanovisko zriaďovateľa:**

Mesto Nitra

**s ch v a ľ u j e - n e s ch v a ľ u j e**

Správu o výsledkoch a podmienkach

výchovno-vzdelávacej činnosti MŠ Benkova 17, Nitra

za školský rok 2023/2024

…......................................................

za zriaďovateľa

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č. 435/2020 Z. z. z 18.12.2020 o štruktúre a obsahu

správ o výchovno –vzdelávacej činnosti, jej výsledkoch a podmienkach škôl a školských

zariadení.

2. Koncepcia školy na roky 2021 – 2026.

3. Plán práce školy MŠ Benkova 17, Nitra na školský rok 2023/2024.

4. Vyhodnotenia plnenia plánov práce jednotlivých metodických činností učiteliek MŠ.

5. Ďalšie podklady vyhodnotenia nadštandardných aktivít v čiastkových správach

o výchovno- vzdelávacej činnosti v jednotlivých triedach v MŠ.

2

**OBSAH**

1. Základné identifikačné údaje o škole (§2 ods.1 písm.a)
2. Vedúci zamestnanci školy
3. Rada školy a poradné orgány školy
4. Údaje o deťoch za šk. rok 2023/2024
5. Údaje o počte zamestnancov
6. Údaje o ďalšom vzdelávaní pedagogických zamestnancov školy
7. Údaje o aktivitách a prezentácia školy na verejnosti
8. Údaje o projektoch
9. Údaje o výsledkoch inšpekčnej činnosti (Štátna školská inšpekcia)
10. Údaje o materiálno-technických a piestorových podmienkach školy
11. Cieľ koncepčného zámeru školy
12. Údaje o výsledkoch hodnotenia výchovno-vzelávacej činnosti
13. Úspešnosť MŠ pri príprave detí na vstup do ZŠ
14. Hodnotenie spolupráce s rodičmi
15. Spolupráca s inými subjektmi podieľajúcimi sa na výchove a vzdelávaní

3

1. **Základné identifikačné údaje o škole:(§ 2ods. 1 písm. a)**

|  |  |
| --- | --- |
| **1.** Názov školy: | Materská škola |
| **2.** Adresa : | Benkova 17, 949 11 NITRA |
| **3.** telefónne číslo: | 037 / 77 31 947 |
| **4.** Internetová adresa: | www.msbenkova.sk |
| e-mailová adresa: | [msbenkova](mailto:msbenkova@smsnitra.sk)17[@](mailto:msbenkova@smsnitra.sk)gmail.com |
| webové sídlo : | [www.msbenkova.sk](http://www.msbenkova.sk); msbenkovanr.edupage.org |
| **5.** Zriaďovateľ: | Mesto Nitra Štefánikova trieda 60,  NITRA 949 01 |
| Telefónny kontakt: | **037/ 65 02 111** |
| Internetová adresa: | [www.msunitra.sk](http://www.msunitra.sk) |
| e-mailová adresa: | msunitra@msunitra.sk |

1. **Vedúci zamestnanci školy:**

|  |  |
| --- | --- |
| **Meno a priezvisko** | **Funkcie** |
| Mgr. Miriam Mošaťová | riaditeľka MŠ |
| Bc. Tatiana Buchová | Poverený zástupca riaditeľa MŠ |
| Mgr. MariiaKuryk | vedúca ZŠS pri MŠ |

1. **Rada školy a poradné orgány školy:**

Rada školy pri MŠ Benkova 17 bola ustanovená v zmysle § 24 zákona č.596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa: 11.03.2020. Funkčné obdobie je od 17.05.2021 do 16.05.2025

Je iniciatívny a poradný samosprávny orgán, ktorý vyjadruje a presadzuje záujmy detí, rodičov, pedagogických zamestnancov a ostatných zamestnancov v oblasti výchovy a vzdelávania. Plní funkciu verejnej kontroly, posudzuje a vyjadruje sa k činnosti školy.

**V tomto školskom roku 2023/2024 zasadala RŠ 1 krát:**

**Dňa 04.10.2023 – prerokovala** - školský poriadok školy, Štatút Rady školy, správu o výchovno-vzdelávacej činnosti, jej výsledkoch a podmienkach za rok 2022/2023 plán práce školy a spolupráce. Vyjadrila sa k počtu prijatých detí, plánovaným aktivitám školy, interným projektom, využitiu finančných prostriedkov – analýza hospodárenia, na doplnenie exteriéru školy a interiéru o učebné pomôcky a k zabezpečeniu aktivít .

***Uznesenie:***

1. Berie na vedomie správu o VVČ za šk. rok 2022/2023, Školský poriadok, Štatút rady školy.

2. Berie na vedomie počet prijatých detí, plánované aktivity v novom šk. roku.

3. Doplniť exteriér a interiér materskej školy učebnými pomôckami k zabezpečeniu aktivít.

4

**Členovia rady školy**

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený /delegovaný/ za** |
| 1. | Bc. Tatiana Buchová | Predseda RŠ | pedagogický zamestnanec |
| 2. | Zuzana Lacová | člen | pedagogický zamestnanec |
| 3. | Alena Arpášová | člen | nepedagogický zamestnanec |
| 4. | Mgr. Jarmila Jurica | člen | rodič |
| 5. | Ing. Mária Pošteková | člen | rodič |
| 6. | Ing. Anna Košíková | člen | rodič |
| 7. | Ing. Roman Ágh, MBA | člen | za zriaďovateľa |
| 8. | Ing. Martina Dubaiová | člen | za zriaďovateľa |
| 9. | Mgr. Ľuboslava Macievičová | člen | za zriaďovateľa |

**Kooptovaním** do rady školy pri MŠ Benkova 17, Nitra, boli dňa 18.09.2023 zvolení noví členovia Rady školy za rodičov: Mgr. Jarmila Jurica a Ing. Mária Pošteková

**Poradné orgány školy:**

Poslaním poradných orgánov v MŠ bolo podieľať sa spolu na koncepčnom vedení a riadení materskej školy pri plnení vytýčených cieľov a úloh.

**Pedagogická rada:**

Členmi sú všetci pedagogickí zamestnanci materskej školy.

Pracuje ako poradný orgán materskej školy. Členmi sú všetky učiteľky MŠ.

Jej činnosť sa riadi schváleným rokovacím poriadkom. Schádza sa pravidelne podľa plánu, ktorý je súčasťou ročného plánu práce školy. V školskom roku 2023/2024 sa uskutočnilo stretnutie 4- krát. Pedagogická rada riešila aktuálne problémy výchovno-vzdelávacieho procesu, jeho organizačné zabezpečenie a materiálno-technické zabezpečenie. Prerokovala podmienky prijímania detí do MŠ. PZ získavali na stretnutiach aktuálne informácie o novej legislatíve, oboznamovali sa s požiadavkami zriaďovateľa, analyzovali súčasnú situáciu vo výchove a vzdelávaní. PR zabezpečovala akcie školy, akcie tried, riešila požiadavky rodičov a pedagogických zamestnancov.

**Interné metodické združenie** (ďalej IMZ): je poradným orgánom riaditeľa MŠ.

**Vedúca IMZ: Bc. Viera Kovárová**

Členmi metodického združenia sú všetci pedagogickí zamestnanci školy. IMZ v školskom roku 2023/2024 zasadalo 4-krát. Postupovalo podľa vopred vypracovaného a schváleného plánu v súlade s požiadavkami pedagógov školy.

Členmi IMZ sú : Mgr. Miriam Mošaťová, Bc. Tatiana Buchová, Mgr. Silvia Šinková, Zuzana Lacová, Mgr. Simona Dirnfeld , PaedDr. Jana Sádovská, PhD., Mgr. Zita Nová.

5

1. **Údaje o deťoch školy za školský rok 2023/2024 (§ 2 ods. 1 písm. b**

|  |  |  |  |  |  |  |  |
| --- | --- | --- | --- | --- | --- | --- | --- |
| Stav k 15. 09. 2023 : 81 | | | | | Stav k 31. 08. 2024: 85 | | |
| Počet tried | Počet detí | Integrované | Počet PPPPV | Počet detí | | Integrované | Počet OPŠD |
| I. | 22 | 0 |  | 22 | | 0 |  |
| II. | 20 | 0 | 3 | 21 | | 0 | 3 |
| III. | 22 | 0 |  | 22 | | 0 |  |
| IV. | 17 | 0 |  | 20 | | 0 |  |

Počet detí so špeciálnymi výchovno-vzdelávacími potrebami: 0 detí

***Počet prijatých detí v školskom roku 2023/2024: 28 detí***

1. **Údaje o počte pedagogických zamestnancov a ďalších zamestnancov**

|  |  |
| --- | --- |
| **Materská škola** | **Počet** |
| zamestnanci MŠ | 11 |
| Z toho PZ\* | **8** |
| Z počtu PZ | 8 |
| - kvalifikovaní | 8 |
| - nekvalifikovaní | 0 |
| - dopĺňajú si vzdelanie | 0 |
| Z toho NZ\*\* | **3** |
| Z počtu NZ | 3 |
| **-** upratovačky | 3 |
|  |  |
| **-** ostatní | 0 |
| **Školská kuchyňa a jed.** | **5** |
| Spolu počet zamestnancov MŠ + ZŠJ pri MŠ 16 | |

1. **Údaje o plnení kvalifikačného predpokladu pedagogických zamestnancov**:

Všetky pedagogické zamestnankyne spĺňali kvalifikačné predpoklady v zmysle vyhlášky č. 173/2023 Z.z. o kvalifikačných predpokladoch pedagogických zamestnancov a odborných zamestnancov, ktorou sa ustanovujú kvalifikačné predpoklady a osobitné kvalifikačné

požiadavky pre jednotlivé kategórie pedagogických zamestnancov a odborných zamestnancov.

Vzdelávanie v školskom roku 2023/2024 sme realizovali podľa Plánu profesijného rozvoja v zmysle zákona č. 245/2008 Z.z. o výchove a vzdelávaní a o zmene a doplnení niektorých zákonov (školský zákon) a zákona č. 138/2019 Z.z o pedagogických zamestnancoch a odborných zamestnancoch a o zmene a doplnení niektorých zákonov.

6

**Údaje o ďalšom vzdelávaní pedagogických zamestnancov školy:**

|  |  |  |  |  |
| --- | --- | --- | --- | --- |
| **Forma vzdelávania** | **Počet vzdelávaných** | Priebeh vzdelávania/počet | | |
| **ukončilo** | **pokračuje** | **začalo** |
| Aktualizačné vzdelávanie – Začlenenie enviro výchovy do vých.-vzdelávacieho procesu v materskej škole | 8 | 8 | 0 | 0 |
| Inovačné vzdelávanie – Diagnostika detí predškolského veku v systéme podporných opatrení | 2 | 2 | 0 | 0 |
| Odborný seminár: Hravé učenie | 1 | 1 | 0 | 0 |
| Odborné podujatie: Slovo ako kľúč k rozprávke, Slová z lesa | 2 | 2 | 0 | 0 |
| Manažovanie materskej školy v novom šk. roku 2024/2025  (aktualizačný seminár) | 1 | 1 | 0 | 0 |
| Vzdelávacie podujatie: Využitie digitálneho nástroja Canva pri tvorbe pracovných listov v MŠ | 3 | 3 | 0 | 0 |
| Školenie: Zavádzanie inkluzívnych princípov vo väzbe na spoluprácu školy s rodičmi dieťaťa. | 1 | 1 | 0 | 0 |
| Vzdelávacie podujatie: S rešpektom a toleranciou v materskej škole. | 1 | 1 | 0 | 0 |
|  | | | | |

*Pozn. Tabuľka v prílohe dokumentuje prehľad ukončených programov vzdelávania pedagogických zamestnancov.*

**Ďalšie vzdelávacie aktivity**

1. **Údaje o aktivitách a prezentácii školy na verejnosti:**

* jesenné tvorivé dielne – „Veselé tekvice“,
* Európsky týždeň mobility
* „ Mikuláš“; vianočné tvorivé dielne ,
* Deň Zeme, Deň matiek, Malí zdravotníci
* divadelné predstavenie v MŠ „Ako namaľovať dúhu“ (divadlo Na Traky),
* Športový deň v MŠ; Plavecký výcvik
* MDD, Olympiáda detí MŠ, výlet – ŠMOLKOVO (Bratislava)
* Rozlúčka s predškolákmi
* Výtvarné súťaže: Svet fantázie, Svet okolo nás, Žitnoostrovské pastelky

7

1. **Údaje o projektoch:**
2. Školský projekt: „Ako chrániť malé deti pred drogovými závislosťami“ (od roku 2005)
3. Školský projekt: „Choroby sa nebojíme, radšej si vždy zacvičíme“ (od roku 2006)
4. Bezpečnena ceste
5. Recyklujem (2018) –MŠ získala aj Zelený certifikát v roku 2021
6. Bojujeme proti obezite
7. Poznaj a chráň
8. Srdce na dlani

Cieľ a zámery projektov boli naplnené, z dôvodu úspešnosti a prínosu projektov pre zdravie a úroveň kompetencií detí plánujeme ich realizáciu aj v nasledujúcom školskom roku.

1. **Údaje o výsledkoch inšpekčnej činnosti vykonanej Štátnou školskou inšpekciou:**

V školskom roku 2023/2024 nebola vykonaná inšpekčná činnosť zo strany Štátnej školskej inšpekcie.

1. **Údaje o materiálno-technických a priestorových podmienkach školy:**

Materská škola na Benkovej ulici v Nitre sa nachádza v lokalite Klokočina, v sídliskovej zástavbe. Materská škola pozostáva z dvoch jednoposchodových budov a z jednej hospodárskej budovy.

Ku koncu školského roka boli v našej materskej škole štyri triedy s počtom **chodiacich 85 detí.**

Rozloha školského dvora s dostatkom zelene je 40 árov. Pri tunajšej MŠ je zriadené Zariadenie školského stravovania (ďalej ZŠS), čo je pozitívum pre materskú školu. Vybavenie a zariadenie kuchyne spĺňa všetky bezpečnostné požiadavky a normy. V revitalizácii školského dvora sme pokračovali doplnením atrakcií pre deti na rozvíjanie pohybových zručností. Lokálne, čiastočné opravy sme zabezpečili podľa možností z vlastných zdrojov.

**Materiálno-technické podmienky :**

V súlade s úlohami koncepčného zámeru rozvoja MŠ sme v hodnotenom období

* zlepšili vybavenosť hračkami a učebnými pomôckami, doplnená bola i odborná literatúra pre pedagógov;
* doplnené boli pomôcky a vybavenie na telesnú výchovu a pohybové aktivity, dopravnú výchovu; environmentálnu výchovu a hudobné činnosti;
* dotácia na predškolákov bola využitá v plnej výške, bola zakúpená didaktická technika a učebné pomôcky.
* v MŠ sú nainštalované aj interaktívne tabule, čo prispieva k obohateniu edukačného procesu.
* zabezpečený je prístup pedagógov k najnovším informáciám a IKT – sprístupnením internetu v riaditeľni školy a v triedach.
* vytvorená a aktualizovaná bola nová web stránka školy v spolupráci s rodičmi.

8

**Priestorové podmienky :**

K cieľu vytvoriť vhodné a príjemné životno-pracovné prostredie sme smerovali tým, že sme :

* v spolupráci s vedúcou ZŠS sme zabezpečovali samostatné stravovanie detí z tried v A pavilóne, čo prispieva k vytváraniu priaznivých psychohygienických podmienok v MŠ;
* každá trieda má samostatnú šatňu, spálňu a herňu,
* priestory sú využívané efektívne,
* pravidelne sa dopĺňajú učebnými pomôckami, hračkami, didaktickou technikou a novými potrebnými vecami.

Z dôvodu zabezpečenia hygienickej kvality a bezpečnosti priestorov bola:

* v spolupráci s mestskými službami bol zabezpečený odvoz bioodpadu,
* bola vykonaná deratizácia .

1. **Cieľ koncepčného zámeru školy**

V zmysle zákona NR SR č. 245/2008 Z.z. o výchove a vzdelávaní a o zmene a doplnení niektorých zákonov prioritnou úlohou v školskom roku 2023/2024 bolo implementovať do pedagogickej praxe Školský vzdelávací program MŠ Benkova 17 „Učíme sa hravo, zdravo“ a interný projekt zameraný na environmentálne cítenie a konanie detí „Poznaj a chráň“.

Cieľ a jeho vyhodnotenie: v  pedagogickom procese učiteľky uplatňovali inovatívne metódy práce hlavne zážitkové učenie, rozvíjali tvorivosť detí, vytvárali priaznivú klímu v triedach.

Pokračovalo systematické vzdelávanie pedagógov v rámci rozvoja profesijného rastu, aktivitami IMZ i účasťou pedagógov na vzdelávacích podujatiach, workshopoch, tvorivých dielňach a pod.

Konkrétne ciele koncepčného zámeru sme plnili prostredníctvom projektov, do ktorých je MŠ zapojená.

1. **Údaje o výsledkoch hodnotenia výchovno-vzdelávacej činnosti:**

Výchovno-vzdelávaciu činnosť sme realizovali podľa vypracovaného Školského vzdelávacieho programu (ŠkVP) Učíme sa hravo, zdravo. Podkladom pre vypracovanie ŠkVP bol Štátny vzdelávací program pre predprimárne vzdelávanie.

Na základe hodnotiacich správ o výsledkoch výchovno-vzdelávacieho procesu a aktivitách

v jednotlivých triedach konštatujem, že úlohy Školského vzdelávacieho programu ako aj hlavné úlohy plánu práce vyplývajúce z pedagogicko-organizačných pokynov na školský rok 2023/2024 boli splnené a realizované v požadovanom rozsahu.

V školskom roku 2023/2024 sa výchova a vzdelávanie uskutočnila len prezenčnou formou.

9

V čase letných prázdnin boli otvorené materské školy podľa rozpisu, ktorý vydalo Mesto Nitra na základe podkladov od jednotlivých riaditeliek materských škôl.

1. **Úspešnosť MŠ pri príprave detí na vstup do ZŠ**

Všetkých 26 detí predškolského veku boli pripravené na vstup do ZŠ. Štyri deti pokračujú v plnení povinného predprimárneho vzdelávania na žiadosť rodičov a po dohode so školským psychológom.

1. **Hodnotenie spolupráce s rodičmi:**

Vysoko si ceníme spoluprácu rodičov našich detí. Zapájali sa do všetkých aktivít a kultúrno-spoločenských akcií (tvorivé dielne, vystúpenia detí), ktoré organizovala materská škola.

Pomohli pri inštalovaní a spravovaní IKT (opravy, fb-stránka, aktualizácie web stránky školy).

Zo strany školy bola rodičom poskytovaná poradenská činnosť v oblasti pedagogického pôsobenia na deti, odporúčanie a sprostredkovanie návštevy psychológa pre deti s poruchami pozornosti a správania a logopéda pre deti s poruchami reči.

1. **Spolupráca s inými subjektmi podieľajúcimi sa na výchove a vzdelávaní:**

* **CPaP** na Vŕšku 4 Nitra, depistáž a posúdenie školskej zrelosti a individuálne poradenstvo pre rodičov;
* KS ÚNSS Nitra – Žiarivé očká v škôlke
* KOS Nitra
* Knižnica K. Kmeťku (na Klokočine)
* ZŠ Benkova

10